Kuta Bandung

**Kuta Bandung** marupakan sabuah kuta wan salajur manjadi indung banua matan paropinsi Jawa Barat, Indunisia.

Kuta ini marupakan kuta pangganal katalu di Indunisia imbah Jakarta wan Surabaya. Di kuta nang basajarah ini, badiri sabutingparguruan tinggi teknik panambayan di Indunisia (*Technische Hoogeschool*, sakarang ITB) , menjadi ajang pertempuran di masa kemerdekaan, juwa suah manjadi wadah lukasi Konferensi Asia-Afrika 1955 , suatu partamuan nang manyuarakan sumangat anti kolonialisme, juwa Perdana Menteri India Jawaharlal Nehru dalam pidatu sidin baucap bahwa Bandung ialah indung banuanya Asia-Afrika.

Rahatan 1990 kuta Bandung manjadi salah satu *kuta tar'aman di dunia* nang bardasarkan survey majalah *Time*.

Kuta kambang marupakan sambatan lain gasan kuta ini, lawan dahulunya disambat juwa lawan *Parijs van Java*. Selain itu kuta Bandung juga dikenal sebagai kota belanja, dengan *mall* dan *factory outlet* yang banyak tersebar di kota ini. Dan pada tahun 2007, British Council menjadikan kota Bandung sebagai *pilot project* kota terkreatif se-Asia Timur. Saat ini kota Bandung merupakan salah satu kota tujuan utama pariwisata dan pendidikan.

## Geografis
Kuta Bandung dikulilingi lawan gagunungan, jadinya bantuk morfologi wilayahnya nangkaya mangkuk raksasa, secara geografis kuta ini andakannya di tangah-tangah prupinsi Jawa Barat, juwa ada di katinggian ±768 m di atas parmukaan laut, wan titik paningginya ada di utara nang tingginya 1.050 mitir di atas parmukaan laut wan subelah salatan marupakan kawasan randah nang katinggiannya 675 mitir di atas parmukaan laut.

Kuta Bandung dilalui dua sungai, yaitu Sungai Cikapundung duwa Sungai Citarum lawan anak-anak sungainya nang umumnya mangalir ke arah salatan dan batamu di Sungai Citarum. Dengan kadaan nang kaya itu, Bandung subalah salatan rantan banar lawan masalah baah tautama pas musim hujan.

Kaadaan geologis duwa tanah nang ada di kuta Bandung wan sekitarnya tabantuk pas rahatan jaman kwartier wan baisi lapisan tanah alluvial hasil latusan Gunung Tangkuban Parahu. Jenis material di bagian utara umumnya merupakan jenis andosol begitu juga pada kawasan dibagian tengah dan barat, lamun di kawasan subalah salatan serta timur tardiri atas sebaran jenis alluvial habu lawan bahan endapan tanah liat.

Iklim kuta Bandung dipangaruhi ulih iklim gagunungan nang lambap wan *sejuk*, nang suhu raratanya 23.5 °C, curah hujan rarata 200.4 mm wan banyak hari hujan rarata 21.3 hari saban bulan.

## Sajarah
Sambatan *Bandung* matan kata *bendung* atawa *bendungan* karena tabandungnya sungai Citarum lawan lava Gunung Tangkuban Parahu nang imbah itu mambantuk talaga. Kisah bahari nang dikisahakan lawan urang tuha di Bandung manyambat bahwa ngaran *Bandung* diambil matan sebuting kandaraan di banyu nang tadiri matan dua parahu nang diikat bagampiran nang dikiau *perahu bandung* nang dipakai lawan Bupati Bandung, R.A. Wiranatakusumah II, sagan malayari Ci Tarum sagan mancari wadah kadudukan kabupatin nang hanyar sagan manggantiakan indung banua nang lawas di Dayeuhkolot.

Bardasarkan pilusupi Sunda, kata *Bandung* juwa baasal matan kalimat *Nga-Bandung-an* *Banda Indung*, nang marupakan kalimat sakral duwa luhur karana mangandung nilai ajaran Sunda. *Nga-Bandung-an* artinya manyaksiakan atawa basaksi. *Banda* adalah samunyaan hal nang ada di alam hidup yaitu di bumi duwa atmuspir, baik mahluk hidup juwa banda mati. Parsamaan kata dari *banda* ilah harta. *Indung* berarti *Ibu* atau Bumi, disambat juwa sabagai *Ibu Pertiwi* wadah *Banda* badiam.

Matan Bumi-lah samunyaan dilahirakan ka alam hidup sabagai *Banda*. Samunyaan hal nang ada di alam hidup ialah *Banda Indung*, yaitu Bumi, banyu, tanah, api, tanaman, hiwan, manusia wan sagala isi parut bumi. Langit nang rada di luar atmuspir ialah wadah nang menyaksiakan, *Nu Nga-Bandung-an*. Nang disambat sabagai *Wasa* atawa *Sang Hyang Wisesa*, nang bakuasa di langit tanpa batas wan samunyaan alam semesta tamasuk juwa Bumi. Jadi kata Bandung baisi nilai pilusupis sabagai alam wadah samua mahluk hidup duwa banda mati nang lahir wan diam di Ibu Pertiwi nang kabaradaanya disaksiakan lawan nang Maha Kuasa.

Kuta Bandung amun ditilik geografisnya mimang talihat dikulilingi ulih gagunungan, ngini manunjukakan bahwa pas masa lalu kuta Bandung mimang marupakan sabuah talaga atawa danau. Kisah Sangkuriang marupakan kisah nang mancaritakan kayapa sawat tabantuk danau Bandung, duwa kayapa kisah tarbantuknya Gunung Tangkuban Perahu, imbah itu kayapa juwa karingnya danau Bandung nang maninggalakan cakungan nangkaya wayah ini. Banyu matang danau Bandung ujar kisah karing akibat mangalir liwat guha nang bengaran Sanghyang Tikoro.

Dairah tarakhir sisisaan danau Bandung nang jadi karing adalah Situ Aksan, nang pas tahun 1970-an masih jadi danau sagan bawisata, tagal wayah ini hudah jadi dairah parumahan duwa pamukiman.

Kuta Bandung mulai dijadiakan sabagai kawasan parmukiman matan pamarintahan kulunial Hindia Walanda, liwat Hubnur Jenderalnya waktu itu Herman Willem Daendels, mangaluarakan surat kaputusan tanggal 25 September 1810 tentang pambangunan sarana duwa prasarana sagan kawasan ini. Isuk harinya paristiwa ini diabadiakan sabagai hari jadi kuta Bandung.

Kuta Bandung secara rasmi mandapat status *gemeente* (kuta) datang Hubnur Jindiral J.B. van Heutsz pas tanggal 1 April 1906 dengan luas wilayah wayah itu sakitar 900 ha, wan batambah jadi 8.000 ha pas 1949, sampai tarakhir batambah pulang jadi luas wilayah wayah ini.

Pas wayah parang kamirdikaan, pas 24 Maret 1946, sapalih kuta ini dibanam lawan bubuhan pajuang kamirdikaan sabagai strategi parang wayah itu. Paristiwa ini dipinandui lawan sambatan *[[Bandung Lautan Api]]* wan diabadiakan dalam lagu *Halo-Halo Bandung*. Imbah itu kuta ini lalu ai ditinggalakan lawan sapalih panduduknya nang mangungsi ka dairah lain.

Pas18 April 1955 di Gadung Mardika nang dulu bangaran *Concordia,* Jalan Asia Afrika, wayah ini, basubarangan lawan Hotel Savoy Homann, diadakan Kunpirinsi Asia-Afrika nang imbah itu diadakan pulang KTT Asia-Afrika 2005 di kuta ini pas 19 April-24 April 2005.

Pas 24 April 2015, Kunpirinsi Asia-Afrika diadakan pulang di kuta ini imbahnya 20 April-23 April 2015 di Jakarta.

## Pamarintahan

### Daptar Wali Kuta

; Catatan

# **^** Antara 1948 dan 1949 marangkap sabagai Hubnur Jawa Barat
# **^** Pas Agustus 1968, R. Didi Djukardi ditangkap ulih diduga talibat dalam G 30 S/PKI
# **^** Diangkat manjadi palaksana tugas imbah Ridwan Kamil dilantik sabagai Hubnur Jawa Barat
# **^** Palaksana harian ulih masa jabatan sabalumnya habis hudah
# **^** Maninggal dunia rahatan di masa jabatan sidin pas 10 Desember 2021
# **^** Palaksana Tugas

Dalam administrasi pamarintah dairah, kuta Bandung dipimpin lawan wali kuta. Lamun imbah 2008, panduduk kuta ini langsung mamilih wali kuta duwa wakilnya dalam pilkada, sadangkan sabalumnya dipilih lawan bubuhan DPRD kutanya.

### Diwan Parwakilan
Dibawah ini adalah kumpusisi bubuhan DPRD Kuta Bandung wayah talu pariudi ngini.

### Kecamatan
Kuta Bandung baisi 30 kacamatan wan 151 kalurahan. Pas 2017, jumlah panduduknya sampai 2.404.589 ikung urang nang luas wilayah 167,67 km² wan hamburan panduduk 14.341 ikung urang/km².

Daptar kacamatan duwa kalurahan di Kuta Bandung, ialah sabagai barikut:

## Demografi

### Panduduk

Kuta Bandung marupakan kuta paling padat di Jawa Barat, di mana panduduknya banyak matan suku Sunda, sedangkan suku Jawa marupakan panduduk minuritas pangganalnya di kuta ngini lamun dibandingakan suku lainnya.

Panambahan panduduk kuta Bandung mulanya bakaitan banar lawan sarana taranspurtasi Karita api nang dibangun sakitar tahun 1880 nang manghubungakan kuta ini lawan Jakarta (dahulu bangaran Batavia). Pas rahatan 1941 tacatat sabanyak 226.877 ikung urang jumlah panduduk kuta ini nang lalu imbah paristiwa nang dipinandui lawan *Long March Siliwangi*, panduduk kuta ini batambah pulang dimana pas tahun 1950 tacatat jumlah panduduknya sabanyak 644.475 ikung urang.

### Suku bangsa
Sabagai indung banuan prupinsi Jawa Barat, ciri panduduk Kuta Bandung bardasarkan suku bangsa bamacam-macam banar wan mampangaruhi kabaragaman adat istiadat masyarakat Kuta Bandung. Bardasarkan data Sinsus Panduduk Indunisia 2000, sapalih panduduk Kuta Bandung ialah urang Sunda, diumpati lawa Jawa, lalu buhan cina, Batak, Minangkabau, wan suku lainnya. Dibawah ini ialah panduduk Kuta Bandung bardasarkan suku bangsa pas Sinsus Panduduk Indunisia tahun 2000;

## Pandidikan
Kuta Bandung marupakan salah satu kuta pandidikan, presiden panambayan Indunisia, Soekarno, suah sakulah pandidikan tinggi di Institut Teknologi Bandung (ITB) nang didiriakan lawan pamarintah kulunial Hindia Walanda pas masa pargantian abat ka-20.

## Kesehatan
Sabagai indung banua prupinsi Jawa Barat, kuta Bandung baisi wadah palayanan kasihatan nang palengkapnya di prupinsi ngini. Sampai tahun 2007, kuta Bandung sudah baisian 30 buting rumah sakit wan 70 buting puskismas nang tasabar di kuta ini, nang mana matan 17 buting rumah sakit ngintu sudah baisi 4 palayanan kasihatan dasar tagal salabihnya marupakan rumah sakit husus. Palayanan kasihatan dasar ngintu maliputi palayanan gasan *bedah*, palayanan husus panyakit dalam, palayanan husus anak juwa palayanan husus kabidanan wan kandungan.

Matan jumlah tanaga kasihatan nang tacatat di kuta Bandung dibandingakan lawan jumlah panduduk pas tahun 2007 ialah 86 ikung urang tanaga kasihatan sagan malayani 100.000 panduduk.

## Catatan


## Tautan luar

*  Situs web resmi kota Bandung 
*  Situs Resmi Dinas Pariwisata Kota Bandung
*  SundaNet
*  Twitter Bandung @infobdg 
*  Informasi Terpadu Kawasan Bandung Utara
*  VisitBandung.net